คาดหุ้นสัปดาห์หน้าแกว่งตัว
บริษัทหลักทรัพย์กสิกรไทย คาด สัปดาห์หน้า ดัชนีตลาดหุ้นมีแววแกว่งตัวและอาจปรับขึ้นหากสถานการณ์ตะวันออกกลางและแอฟริกาเหนือคลี่คลายลง
27 ก.พ. 2554

บริษัทหลักทรัพย์กสิกรไทย คาด สัปดาห์หน้า ดัชนีตลาดหุ้นมีแววแกว่งตัวและอาจปรับขึ้นหากสถานการณ์ตะวันออกกลางและแอฟริกาเหนือคลี่คลายลง
บริษัทหลักทรัพย์กสิกรไทย และบริษัทศูนย์วิจัยกสิกรไทย จำกัด ประเมินทิศทางดัชนี้ตลาดหุ้นไทยสัปดาห์หน้าระหว่างวันที่ 28 ก.พ.-4 มี.ค.2554 โดยมองว่า ดัชนียังมีโอกาสแกว่งตัว และอาจปรับขึ้นได้หากสถานการณ์ในภูมิภาคตะวันออกกลางและแอฟริกาเหนือคลี่คลายลง ขณะที่ความเคลื่อนไหวทางการเมืองในประเทศยังเป็นปัจจัยกดดันตลาด นอกจากนี้ คงจะต้องติดตามการรายงานตัวเลขเงินเฟ้อ เดือน ก.พ. ของกระทรวงพาณิชย์ ตลอดจนตัวเลขเศรษฐกิจที่สำคัญของสหรัฐฯ ประกอบด้วย GDP ไตรมาส 4/2553 ดัชนี ISM ภาคการผลิต-บริการ และการจ้างงานนอกภาคการเกษตร
ทั้งนี้ บริษัทหลักทรัพย์กสิกรไทย จำกัด คาดว่า ดัชนีจะมีแนวรับที่ 968 และ 959 จุด ขณะที่แนวต้านคาดว่าจะอยู่ที่ 996 และ 1,022 จุด ตามลำดับ